

Tárgy: **A Csemői Konyha Bt-vel kötött**

**vállalkozási szerződés módosítása**

**E L Ő T E R J E S Z T É S**

**Csemő Község Képviselőtestületének**

**2022. január 31-án tartandó ülésére**

Tisztelt Képviselő-testület!

Csemő Község Önkormányzata és társaságunk a Csemői Konyha Bt. között 2014. december 16. óta hatályos szerződés van érvényben a közétkeztetési feladatok ellátására.

A szolgáltató díjemelési kérelemmel kereste meg az Önkormányzatot a vállalkozási szerződés 28. pontjára hivatkozással.

Az élelmiszer nyersanyagárak folyamatos és nagymértékű emelkedése, az energiaárak növekedése és az év eleji minibálbéremelés okozta többletköltségek fedezetének biztosítására kéri a díjak e rezsi részének emelését.

A gyermekvédelemről szóló törvény az intézményi térítési díj alapja a nyersanyagnorma, ezért szükséges lenne a térítési díjak emelésére. A jelenleg hatályos 1/2021. (I. 29.) Kormányrendelet szerint a veszélyhelyzet ideje alatt az intézményi térítési díjakon nem lehet emelni, ezért a szolgáltatónak a nyersanyagnormán felül fizetendő rezsiköltséget szükséges növelni, hogy a gyermekétkeztetés biztosítása stabil legyen.

Reményeink szint ennek fedezetét a Minisztérium a májusi felméréskor majd biztosítani fogja.

A fentiekben bemutatott költségnövekedések következményeként az alábbi szerint változnának a rezsiköltségek:

|  |  |  |  |  |  |  |
| --- | --- | --- | --- | --- | --- | --- |
| **Megnevezés** | **régi nyersanyag ár** | **régi**  **rezsi költség** | **Összesen**  **vállalkozónak fizetendő régi ár** | **új nyersanyag ár** | **új**  **rezsi költség** | **Összesen**  **vállalkozónak fizetendő**  **új ár** |
| óvodai tízórai | 120 Ft | 55 Ft | 175 Ft | 120 Ft | 90 Ft | 210 Ft |
| óvodai ebéd | 300 Ft | 167 Ft | 467 Ft | 300 Ft | 260 Ft | 560 Ft |
| óvodai uzsonna | 55 Ft | 32 Ft | 87 Ft | 55 Ft | 50 Ft | 105 Ft |
| **összesen** | **475 Ft** | **254 Ft** | **729 Ft** | **475 Ft** | **400 Ft** | **875 Ft** |
|  |  |  |  |  |  |  |
| iskolai tízórai | 125 Ft | 60 Ft | 185 Ft | 125 Ft | 97 Ft | 222 Ft |
| iskolai ebéd | 315 Ft | 198 Ft | 513 Ft | 315 Ft | 301 Ft | 616 Ft |
| iskolai uzsonna | 60 Ft | 41 Ft | 101 Ft | 60 Ft | 61 Ft | 121 Ft |
| **összesen** | **500 Ft** | **299 Ft** | **799 Ft** | **500 Ft** | **459 Ft** | **959 Ft** |
|  |  |  |  |  |  |  |
| bölcsődei reggeli | 125 Ft | 87 Ft | 212 Ft | 125 Ft | 130 Ft | 255 Ft |
| bölcsődei tízórai | 55 Ft | 25 Ft | 80 Ft | 55 Ft | 41 Ft | 96 Ft |
| bölcsődei ebéd | 250 Ft | 158 Ft | 408 Ft | 250 Ft | 240 Ft | 490 Ft |
| bölcsődei uzsonna | 90 Ft | 45 Ft | 135 Ft | 90 Ft | 72 Ft | 162 Ft |
| **összesen** | **520 Ft** | **315 Ft** | **835 Ft** | **520 Ft** | **483 Ft** | **1003 Ft** |

A táblázatban szereplő árak nettó árak, nem tartalmazzák a 27% általános forgalmi adót!

Kérem a Tisztelt Képviselőket, hogy a vállalkozási szerződés fenti adatokkal 2022. február 1-i hatállyal történő módosítását elfogadni szíveskedjenek.

határozati javaslat:

**…/2022. (01. 31.) sz. határozat**

**Csemő Község Önkormányzatának Képviselő-testülete a gyermekélelmezési feladatokat ellátó Csemői Konyha Bt-vel 2014. december 16-án kötött vállalkozási szerződés 5.sz. módosítását a benne foglalt adattartalommal elfogadja.**

**A szerződés módosításának aláírására felhatalmazza a polgármestert.**

**Határidő: azonnal.**

**Felelős: polgármester.**

határidő: 2022. február 1.

felelős: polgármester.

Csemő, 2022. január 27.

Dr. Lakos Roland

polgármester